Eurydice pulchra

Eurydice pulchra on kakandiliste seltsi kuuluv enamasti üheaastane kaladel parasiteeriv vähiliik. Levinud Atlandi ookeani kirdeosas, tulnukliigina ka Läänemeres.

Looma keha on lüliline ja kuni 5 mm pikk. Kujult meenutab E. pulchra väga väikest merikilki. Tal on suured silmad ja pikad tundlad, keha on halli kuni pruuni värvi, mustade täppidega igal segmendilSpeckled sea louse (Eurydice pulchra). - The Marine Life Information Network.

Kuulub põhjaloomastikku, eelistab pehmeid põhjasid lainetusele avatud merepiirkondades. Elab peamiselt mesotroofses veekeskkonnas, aga teda leidub ka oligotroofses vees. Liik on kõrge reostustundlikkusega.

Toitub settest, on omnivoor ja kiskja. Parasiteerib kaladel. Liigub ujudes, mööda substraati roomates ja võib kaevuda põhjasettesse.

 Viited 

Kategooria:Kakandilised
Kategooria:Eesti võõrliigid